CELEX: 62011CO0384
Language: fi
Date: 2012-07-12 00:00:00
Title: Unionin tuomioistuimen määräys (viides jaosto) 12.7.2012.#Tate & Lyle Investments Ltd vastaan Belgian valtio.#Ennakkoratkaisupyyntö – Rechtbank van eerste aanleg te Brussel – SEUT 63 artiklan tulkinta – Pääomien vapaaseen liikkuvuuteen kohdistuvat rajoitukset – Verolainsäädäntö – Yhtiövero – Osinkoverotus – Kansallinen lainsäädäntö, jossa säädetään 10 prosentin lähdeverosta, joka kannetaan kyseisessä valtiossa asuvilta yhtiöiden jakamista osingoista ja niihin rinnastettavista tuloista – Kyseisen lähdeveron hyvittäminen yhtiöverosta, mikä on mahdollista ainoastaan kyseisessä valtiossa asuville yhtiöille.#Työjärjestyksen 104 artiklan 3 kohdan ensimmäinen alakohta – SEUT 63 artikla – Verolainsäädäntö – Osingonjako – Lähdevero – Ketjuverotuksen välttäminen tai vähentäminen – Kotimaisten osinkoa saavien yhtiöiden ja ulkomaisten osinkoa saavien yhtiöiden erilainen kohtelu.#Asia C-384/11.

Unionin tuomioistuimen määräys (viides jaosto) 12.7.2012 – Tate & Lyle Investments 
      (asia C-384/11)
      Työjärjestyksen 104 artiklan 3 kohdan ensimmäinen alakohta – SEUT 63 artikla – Verolainsäädäntö – Osingonjako – Lähdevero – Ketjuverotuksen välttäminen tai vähentäminen – Kotimaisten osinkoa saavien yhtiöiden ja ulkomaisten osinkoa saavien yhtiöiden erilainen kohtelu
      Pääomien ja maksujen vapaa liikkuvuus – Rajoitukset – Verolainsäädäntö – Yhtiövero – Kansallinen säännöstö, jonka perusteella fuusion purkautumisen seurauksena kotimaisen yhtiön ulkomaiselle yhtiölle jakamia
         osinkoja verotetaan raskaammin kuin osinkoja, jotka on joka tapauksessa jaettu kyseisessä jäsenvaltiossa asuville yhtiöille,
         ei ole sallittu – Rajat – Rajoituksen vaikutusten neutralisointi siten, että kannettu lähdevero hyvitetään toisen jäsenvaltion kanssa tehdyn kaksinkertaisen
         verotuksen välttämistä koskevan sopimuksen perusteella toisessa jäsenvaltiossa maksettavasta verosta – Kansallisen tuomioistuimen arviointi asiasta (SEUT 63 artikla) (ks. 18–46 kohta ja määräysosa)
      
      Aihe 
      
         
               Ennakkoratkaisupyyntö – Rechtbank van eerste aanleg te Brussel – SEUT 63 artiklan tulkinta – Pääomien vapaaseen liikkuvuuteen
                  kohdistuvat rajoitukset – Verolainsäädäntö – Yhtiövero – Osinkoverotus – Kansallinen lainsäädäntö, jossa säädetään 10 prosentin
                  lähdeverosta, joka kannetaan kyseisessä valtiossa asuvilta yhtiöiden jakamista osingoista ja niihin rinnastettavista tuloista
                  – Kyseisen lähdeveron hyvittäminen yhtiöverosta, mikä on mahdollista ainoastaan kyseisessä valtiossa asuville yhtiöille
               
            Ratkaisu 
      SEUT 63 artiklaa on tulkittava siten, että sen vastaista on jäsenvaltion pääasiassa kyseessä olevan kaltainen lainsäädäntö,
         jossa kannetaan lähdeveroa kotimaisen yhtiön sellaisille kotimaisille yhtiöille ja ulkomaisille yhtiöille jakamista osingoista,
         jotka omistavat alle 10 prosenttia osinkoja jakavan yhtiön pääomasta, mutta jonka osuuden arvo on vähintään 1,2 miljoonaa
         euroa, mutta jossa ainoastaan kotimaisten osinkoa saavien yhtiöiden hyväksi on säädetty mekanismi, joka mahdollistaa ketjuverotuksen
         vähentämisen. Silloin, kun jäsenvaltio vetoaa toisen jäsenvaltion kanssa tehtyyn kaksinkertaisen verotuksen välttämistä koskevaan
         sopimukseen, kansallisen tuomioistuimen on ratkaistava, onko kyseinen sopimus otettava huomioon sen käsiteltäväksi saatetussa
         asiassa, ja tarvittaessa tarkistettava, mahdollistaako se pääomien vapaaseen liikkuvuuteen kohdistuvien rajoitusten neutralisoinnin.